KOMMISSIONEN FOR DE EUROPÆISKE FÆLLESSKABER 
K0M(91) 403 endelig udg. - SYN 366 
Bruxelles, den 15. november 1991 
Forslag t i I 
RÅDETS AFGØRELSE 
om indgåelse af en samarbejdsaftale mellem 
Det Europæiske Økonomiske Fællesskab og republikken Finland 
om et program for forskning og teknologisk udvikling 
på området fornyelige rastoffer: skovbrug og 
træprodukter (herunder kork), "FOREST" 
(forelagt af Kommissionen) 

BEGRUNDELSE 
Vedr.: Forslag til Rådets afgørelse om indgåelse af en bilateral samarbejdsaftale mellem Det 
Europæiske Økonomiske Fællesskab og Republikken Finland om et program for 
forskning og teknologisk udvikling på områderne fornyelige råstoffer og genbrug. 
1. Rådet vedtog ved sin beslutning af 20. november 1989'^ et særprogram for forskning og 
teknologisk udvikling på området råstoffer og genbrug (1990-1992). 
2. Ved artikel 8 i denne beslutning bemyndiges Kommissionen til at forhandle aftaler med 
bestemte tredjelande, herunder de europæiske lande, der har indgået rammeaftaler om viden­
skabeligt og teknisk samarbejde med Fællesskabet, med henblik på at associere dem helt eller 
delvis med programmet. 
3. I forbindelse med gennemførelsen af den rammeaftale om videnskabeligt og teknisk 
samarbejde mellem Det Europæiske Fællesskab og Finland, hvis indgåelse på EØF's vegne 
blev godkendt ved Rådets afgørelse af 9. februar 1987, har Finland anmodet om at måtte 
deltage i et delprogram under ovennævnte EF-program vedrørende skovbrug og træpro­
dukter (herunder kork) som fornyelige råstoffer (FOREST). 
4. Europæisk samarbejde inden for skovbrug og skovbrugsforskning er berettiget, fordi 
skovbrugsforskningens problemer er grænseoverskridende, og der er behov for at samle de 
færdigheder, som forskere fra forskellige teknologiske discipliner sidder inde med, for at 
forbedre industriens anvendelse af træ som råstof. Kun en fælles indsats for at fremme og 
tilpasse de seneste bioteknologiske og teknologiske resultater inden for denne sektor kan 
sikre et væsentligt bidrag til skovbrugets udvikling i Europa. 
5. Da associeringen af Finland med gennemførelsen af Fællesskabets delprogram på dette 
område kan være til gensidig fordel, har Kommissionen indledt forhandlinger med dette land 
om det vedføjede aftaleudkast. 
Under forhandlingerne accepterede Finland det bilaterale aftalemønster, der blev foreslået af 
Kommissionen, og som for nylig er blevet anvendt med henblik på EFTA-landenes deltagelse 
i miljøprogrammet STEP. I dette aftalemønster er der indført et nyt element - et 
"samarbejdsudvalg" - som ikke fandtes i de aftaler om teknisk-videnskabeligt samarbejde, der 
tidligere er blevet indgået mellem EF og EFTA-landene. 
1) EFT nr. L 359 af 8.12.1989, s. 16. 
AM* 
6. Det nye mønster giver disse lande mulighed for at deltage i Fællesskabets F&U-programmer, 
som forvaltes af udvalg nedsat ved Rådets afgørelse 87/373/EØF af 13. juli 1987, og der 
tages herunder hensyn til den trefasede procedure, der er beskrevet i de erklæringer, der blev 
ført til protokols under Rådets møde den 20. november 1989, hvor programmet for råstoffer 
og genbrug blev vedtaget. Proceduren blev beskrevet i nærmere enkeltheder i punkt 7 i Kom­
missionens meddelelse til Rådet af 13. juni 19902). 
7. Kommissionen vil bestræbe sig på at opnå overensstemmelse mellem samarbejdsudvalgs-
funktionerne og de samordningskrav, der er anført i artikel 3, stk. 4, i det foreslåede 
aftaleudkast. 
8. Da Finland som et grundlæggende referencekriterium har accepteret det princip, at 
programmet for råstoffer og genbrug er og fortsat skal være et fællesskabsprogram, hvori 
Fællesskabets interesser beskyttes, er der opnået enighed om et aftaleudkast. 
9. Dette aftaleudkast, der er knyttet som bilag til det vedføjede forslag til rådsafgørelse, 
indeholder bestemmelser om: 
associering af Finland med gennemførelsen af Fællesskabets ovennævnte delprogram 
et finansielt bidrag fra Finland til finansiering af det arbejde, der skal gennemføres 
under forskningskontrakter, og af driftsudgifterne til ledelse og administration af 
Fællesskabets delprogram; dette finansielle bidrag er proportionalt med Finlands 
bruttonationalprodukt (BNP); de beløb, der indbetales, krediteres Fællesskabets budget 
(under budgetkonto 602) i overensstemmelse med de finansielle bilag C og D 
ret for enkeltpersoner og forskningsorganer fra Finland til at stille forskningsforslag og 
indgå forskningskontrakter med Kommissionen 
oprettelse af et samarbejdsudvalg med repræsentanter fra Kommissionen og Finland, 
der skal sørge for en korrekt gennemførelse af aftalen og gensidig samordning og 
oplysninger om udviklingen af delprogrammet FOREST. Udvalget vedtager selv sin 
forretningsorden. 
10. I betragtning af samarbejdets art skal enhver yderligere udgift, der betales fra Fællesskabets 
budget (budgetkonto B6-8004) som følge af gennemførelsen af denne aftale, dækkes af det 
finansielle bidrag fra Finland. 
11. Kommissionen foreslår, at Rådet vedtager vedføjede forslag til afgørelse. 
2) Meddelelse til Rådet om samarbejde med tredjelande om videnskab og teknologi (KOM(90) 256 
endelig udg.) 
Ahr 
Forslag til 
RÅDETS AFGØRELSE 
om indgåelse af en samarbejdsaftale mellem Det Europæiske Økonomiske Fællesskab og 
Republikken Finland om et program for forskning og teknologisk udvikling på området 
fornyelige råstoffer: skovbrug og træprodukter (herunder kork), "FOREST" 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det Europæiske Økonomiske Fællesskab, 
særlig artikel 130 Q, stk. 2, 
under henvisning til forslag fra Kommissionen (1), 
i samarbejde med Europa-Parlamentet (2), 
under henvisning til udtalelse fra Det Økonomiske og Sociale Udvalg (3) og 
ud fra følgende betragtninger: 
Rådet vedtog ved beslutning 89/626/EØF (4) et særprogram for forskning og teknologisk 
udvikling på området råstoffer og genbrug (1990-1992); i denne beslutnings artikel 8 bemyn­
diges Kommissionen til at forhandle aftaler med bestemte tredjelande, herunder de europæiske 
lande, der har indgået rammeaftaler om videnskabeligt og teknisk samarbejde med Fælles­
skabet, med henblik på at associere dem helt eller delvis med programmet; 
Rådet godkendte ved afgørelse 87/177/EØF (5) indgåelsen på Det Europæiske Økonomiske 
Fællesskabs vegne af rammeaftalen om videnskabeligt og teknisk samarbejde mellem De 
Europæiske Fællesskaber og, blandt andre, Republikken Finland; 
Finlands regering har anmodet om at måtte deltage i et delprogram under Fællesskabets 
ovennævnte forskningsprogram, vedrørende skovbrug og træprodukter (herunder kork) 
som fornyelige råstoffer (FOREST); 
1 > E1T nr. C ... 
2) EFr ur. C ... 
3) EFT nr. C ... 
4) EFr nr. L 359 af 8.12.1989, s. 16. 
5> EFT nr. L 71 af 14. 3. 1987, s. 29. 
-2-
Fællesskabet og Finland forventer at opnå gensidige fordele fra samarbejdet -
TRUFFET FØLGENDE AFGØRELSE: 
Artikel 1 
Samarbejdsaftalen mellem Det Europæiske Økonomiske Fællesskab og Republikken Finland 
om forskning og teknologisk udvikling på området fornyelige råstoffer godkendes herved på 
Fællesskabets vegne. 
Teksten til aftalen er knyttet til denne afgørelse. 
Artikel 2 
Fonnanden for Rådet foranstalter den notifikation, der er nævnt i denne aftales artikel 10. 
Udfærdiget i ... På Rådets vegne 
Formand 
a»** 
SAMARBEJDSAFTALE 
MELLEM DET EUROPÆISKE ØKONOMISKE FÆLLESSKAB 
OG REPUBLIKKEN FINLAND 
OM FORSKNING OG TEKNOLOGISK UDVIKLING 
PÅ OMRÅDET FORNYELIGE RÅSTOFFER: 
SKOVBRUG OG TRÆPRODUKTER (HERUNDER KORK) 
(FOREST, 1990-1992) 
VKT 
DET EUROPÆISKE ØKONOMISKE FÆLLESSKAB, i det følgende benævnt 
"Fællesskabet", 
og 
REPUBLIKKEN FINLAND, i det følgende benævnt "Finland", 
tilsammen i det følgende benævnt "de kontraherende parter", 
SOM TAGER I BETRAGTNING, at Fællesskabet og Finland har indgået en 
rammeaftale om videnskabeligt og teknisk samarbejde, som trådte i kraft den 17. juli 
1987, 
SOM TAGER I BETRAGTNING, at Rådet for De Europæiske Fællesskaber, i det 
følgende benævnt "Rådet", ved beslutning af 20. november 1989 vedtog et FTU-
program på området råstoffer og genbrug (1990-1992), som blandt andet omfatter et 
delprogram om skovbrug og træprodukter (herunder kork) som fornyelige råstoffer 
(FOREST) i det følgende benævnt "Fællesskabets delprogram", 
SOM TAGER I BETRAGTNING, at det kan bidrage til en effektivisering af den 
forskning, som de kontraherende parter gennemfører på området skovbrug og 
træprodukter, og at unødvendigt dobbeltarbejde kan undgås, hvis Finland inddrages i 
Fællesskabets delprogram; 
SOM TAGER I BETRAGTNING, at de igangværende drøftelser vedrørende et 
europæisk økonomisk samarbejde mellem Fællesskabet og EFTA-landene sandsynligvis 
vil føre til resultater på F&U-området, og de kontraherende parter bør bestræbe sig på at 
finde løsninger for det fortsatte samarbejde inden for F&U på skovbrugsområdet, hvor 
der tages hensyn til denne udvikling, og 
SOM TAGER I BETRAGTNING, at Fællesskabet og Finland forventer at få gensidig 
fordel af, at Finland inddrages i Fællesskabets delprogram, 
ER BLEVET ENIGE OM FØLGENDE BESTEMMELSER: 
Artikel 1 
Finland inddrages fra og med den 20. november 1990 i gennemførelsen af Fællesskabets delprogram, 
som anført i bilag A. Den vejledende interne fordeling af midlerne til Fællesskabets delprogram er 
beskrevet i bilag B. 
Artikel 2 
Størrelsen af Finlands finansieringsbidrag som følge af associeringen med gennemførelsen af 
Fællesskabets delprogram fastlægges som en forholdsmæssig andel af det beløb, der hvert år er afsat 
på De Europæiske Fællesskabers almindelige budget i form af bevillinger til dækning af de finansielle 
forpligtelser, som Kommissionen for De Europæiske Fællesskaber, i det følgende benævnt 
"Kommissionen", har indgået, dels med henblik på arbejde, der skal udføres under forsknings­
kontrakter med omkostningsdeling, og som er nødvendigt for gennemførelsen af Fællesskabets 
delprogram, og dels med henblik på afholdelse af driftsudgifter i forbindelse med det nævnte 
delprograms tilrettelæggelse og drift. 
Finlands bidrag beregnes ud fra forholdet mellem Finlands bruttonationalprodukt i markedspriser på 
den ene side og summen af Fællesskabets medlemsstaters og Finlands bruttonationalprodukt i 
markedspriser på den anden side. Dette forhold beregnes på grundlag af OECD's seneste statistik. 
I bilag C er det anført, hvor stort et beløb der anslås at blive behov for til gennemførelsen af 
Fællesskabets delprogram, hvor stort Finlands bidrag vil blive, og hvordan forfaldsplanen for de 
anslåede forpligtelser ser ud. 
Bilag D indeholder finansieringsreglerne for Finlands bidrag. 
Artikel 3 
1. Med henblik på denne aftale nedsættes der et samarbejdsudvalg, som skal bistå Kommissionen 
med gennemførelsen af delprogrammet for forskning og teknologisk udvikling på skovbrugs­
området (1990-1992), der blev vedtaget ved beslutningen fra Rådet for De Europæiske 
Fællesskaber af 20. november 1989 (1), i det følgende benævnt "udvalget". 
2. Udvalget er sammensat af repræsentanter fra Fællesskabet og Finland. 
1) Rådets beslutning 89/626/EØF 
-4-
3. Udvalget høres i alle spørgsmål vedrørende gennemførelsen af denne aftale. Med dette for øje 
fremsætter udvalget henstillinger. 
4. Fællesskabets repræsentant tager de fornødne skridt til samordning mellem gennemførelsen af 
denne aftale og de beslutninger, som Fællesskabet træffer med hensyn til gennemførelsen af 
Fællesskabets delprogram. 
5. Med henblik på en korrekt gennemførelse af denne aftale udveksler de kontraherende parter 
oplysninger, og de skal såfremt den ene part anmoder herom, afholde konsultationer i udvalget. 
6. Udvalget vedtager selv sin forretningsorden og mødes på den ene parts anmodning i 
overensstemmelse med bestemmelserne i denne forretningsorden. 
Artikel 4 
For finske forsknings- og udviklingsorganer og personer begrænses vilkårene for indgivelse og 
bedømmelse af forslag og for tildeling og indgåelse af kontrakter under Fællesskabets delprogram til 
de vilkår, der opstår fra kontrakter under dette delprogram. Navnlig skal de almindelige bestem­
melser, der gælder for forskningskontrakter i Fællesskabet, efter denne artikel finde tilsvarende 
anvendelse for forskningskontrakter med finske forsknings- og udviklingsorganer og personer for så 
vidt angår spørgsmål om beskatning og told samt udnyttelse af forskningsresultater. 
Artikel 5 
Kommissionen sender Finland en kopi af de rapporter, der udarbejdes i overensstemmelse med artikel 
4 i ovennævnte beslutning fra Rådet for De Europæiske Fællesskaber. 
-5-
Artikel 6 
Begge kontraherende parter forpligter sig til, på grundlag af deres respektive regler og forskrifter, at 
lette mobiliteten og bosætningen for forskere, der i Finland og i Fællesskabet deltager i aktiviteter, 
som er omfattet af denne aftale. 
Artikel 7 
Kommissionen og Finlands Center for Teknologisk Udvikling sikrer gennemførelsen af denne aftale. 
Artikel 8 
Bilag A, B, C og D udgør en integrerende del af denne aftale. 
Artikel 9 
1. Denne aftales gyldighedsperiode er den samme som for Fællesskabets delprogram. 
Reviderer Fællesskabet sit delprogram, kan aftalen opsiges på vilkår, som de kontraherende 
parter bliver enige om. Finland underrettes om det reviderede delprograms nøjagtige indhold 
senest en uge efter Fællesskabets vedtagelse heraf. Hvis de kontraherende parter påtænker at 
opsige aftalen underretter de hinanden senest tre måneder efter vedtagelsen af Fællesskabets 
beslutning. 
2. Vedtager Fællesskabet et nyt F&U-program på området skovbrug og træprodukter, kan denne 
aftale genforhandles eller fornyes på vilkår, som de kontraherende parter bliver enige om. 
3. Bortset fra bestemmelserne i stk. 1, kan en af de kontraherende parter når som helst opsige 
aftalen med seks måneders varsel. Projekter og arbejdsopgaver, der er under udførelse, når 
aftalen opsiges og/eller udløber, fuldføres på de vilkår, der er anført i kontrakterne i henhold til 
denne aftale. 
-6-
Artikel 10 
De kontraherende parter godkender aftalen i overensstemmelse med deres egne procedurer. 
Den træder i kraft den dag, de kontraherende parter har underrettet hinanden om afslutningen af de 
hertil fornødne procedurer. 
Artikel 11 
Denne aftale gælder dels i de områder, hvor Traktaten om Oprettelse af Det Europæiske Økonomiske 
Fællesskab finder anvendelse, og på de betingelser, der er fastsat i Traktaten, og dels på Finlands 
område. 
AHMI2 
Denne aftale er udfærdiget i to eksemplarer på dansk, engelsk, fransk, græsk, italiensk, nederlandsk, 
portugisisk, spansk, tysk og finsk, idet hver af disse tekster har samme gyldighed. 
For DET EUROPÆISKE For REPUBLIKKEN FINLAND 
ØKONOMISKE FÆLLESSKAB 
-7-
FÆLLESSKABETS DELPROGRAMMERPÂ OMRÅDERNE 
FORNYEUGE RÅSTOFFER OG GENBRUG (1990-1992) 
Fællesskabets ddj^grmnmèr omfatter følgende fiMskningsomrâden 
Vejledende fordeKng af midlerne 
(mio. ECU) 
A FORNYELIGE RÅSTOFFER: SKOVBRUGS- OG 
TRÆPRODUKTER (HERUNDER KORK) («FOREST") 
1. Skovressourcer 4 
.l.ly. twïfnrffidling 
1.2. Hanla^gmng og forvaltning 
1.3. Skovbeskyiilsc 
2. Træ-og kortteknologi 4 
2.1. Kvalitetsbedømmelse 
3.1 ; Foibediingerinden forp^iraiâssefreinstîDmgog.blegni^ 
3.2. Forbedringermden forp^ïiiô^^ 
lait 12 
-8-
BILAG B 
DELPROGRAMMETS GENNEMFØRELSE OG 
OMFANGET AF FÆLLESSKABETS FINANSIELLE DELTAGELSE 
Delprogrammet skal gennemføres på grundlag af 
i) forskningskontrakter med omkostningsdeling, 
ii) samordnede aktioner, 
iii) samordningsaktiviteter, 
iv) uddannelses- og undervisningsaktiviteter 
v) studier og vurderinger. 
Delprogrammet står åbent for universiteter og andre højere læreanstalter, forskningsorganisationer og 
erhvervsvirksomheder, herunder små og mellemstore virksomheder, enkeltpersoner eller en hvilken 
som helst kombination heraf, med hjemsted i Fællesskabet eller i Finland. Projekterne skal normalt 
være tværnationale, og mindst en af deltagerne i et projekt skal have hjemsted i Fællesskabet. 
Hvad angår kontrakter med omkostningsdeling kan Fællesskabets deltagelse normalt ikke overstige 
50% af de samlede udgifter, men denne procentsats kan variere alt efter forskningens art og 
udviklingsstade. Som alternativ kan Fællesskabet med hensyn til universiteter og forsknings­
institutter, der udfører projekter under dette delprogram, bære op til 100% af de ekstraomkostninger, 
det pågældende forskningsarbejde medfører. 
BILAG C 
FINANSIERING 
1. Ifølge Rådets beslutning om delprogrammet FOREST anslås det, at der til dette 
delprograms gennemførelse er behov for et beløb på 12 000 000 ECU. 
2. Finlands finansielle bidrag til dets associering med Fællesskabets delprogram 
anslås til 280 423 ECU, som ud over eventuelle andre bidrag fra tredjelande 
skal lægges til ovennævnte beløb, som anført i artikel 2 i denne aftale. 
3. Den vejledende forfaldsplan for forpligtelsesbevillingerne til delprogrammet 
FOREST og for Finlands finansielle bidrag ser således ud: 
(ECU) 
Fællesskabets forpligtelser 1990 1991 1992 I ALT 
Driftsudgifter til 
forvaltning og 456 000 510 000 490 000 1 456 000 
administration 
Kontrakter 2 644 000 6 090 000 1810 000 10 544 000 
I ALT 3 100 000 6 600 000 2 300 000 12 000 000 
Finlands bidrag 
Driftsudgifter til 
forvaltning og 10 656 11918 11451 34 025 
administration 
Kontrakter 61 786 142 315 42 297 246 398 
i ALT 72 442 154 233 53 748 280 423 
1 - 10-
BILAG D 
FINANSIERINGSREGLER 
I dette bilag fastlægges de regler for Finlands finansieringsbidrag, der henvises til i aftalens 
artikel 2. 
Ved hvert års begyndelse, eller når en ændring af Fællesskabets delprogram medfører en stigning 
i det beløb, som der anslås at være behov for til programmets gennemførelse, beder Kommis­
sionen Finland indbetale et beløb, der svarer til landets aftalemæssige bidrag til omkostningerne. 
Dette bidrag udtrykkes både i ecu og i finsk valuta, idetecu'ens sammensætning er som defineret 
i Rådets forordning (EØF) nr. 3180/781), som ændret ved forordning (EØF) nr. 1971/892). 
Bidragets størrelse i finsk valuta beregnes efter kursen den dag, Kommissionen beder Finland 
indbetale beløbet. 
Finland betaler sit aftalemæssige bidrag til de årlige omkostninger ved hvert års begyndelse og 
senest tre måneder efter indkaldelsen af beløbet. Forsinkes indbetalingen, betaler Finland renter 
af det skyldige beløb med en sats, der svarer til den højeste diskontosats, der gælder i Fælles­
skabets medlemsstater på forfaldsdagen. Satsen forhøjes med 0,25 procentpoint for hver måneds 
forsinkelse. 
Den forhøjede sats anvendes for hele den periode, hvormed indbetalingen forsinkes. Men renten 
forfalder kun, hvis bidraget indbetales mere end tre måneder efter, at Kommissionen har sendt 
opfordringen til at indbetale. 
Finske repræsentanters og eksperters rejseomkostninger som følge af deres deltagelse i arbejdet i 
det udvalg, der er omhandlet i aftalens artikel 3, refunderes af Kommissionen efter de gældende 
procedurer for EF-medlemsstaternes repræsentanter og eksperter, navnlig i overensstemmelse 
med Rådets afgørelse nr. 84/338/Euratom, EKSF,EØF3). 
1) EFT nr. L 379 af 30. 12. 1978. s. I 
2) EFT nr. L 189 af 4.7.1989, s. I. 
3) EFT nr. L 177 af 4.7.1984, s. 25. 
-11 -
3. De beløb, Finland indbetaler, krediteres Fællesskabets delprogram som budgetindtægter, der 
opføres under den relevante budgetpost i oversigten over indtægter i De Europæiske Fælles­
skabers almindelige budget. 
4. Forvaltningen af bevillingerne er reguleret af den finansforordning, der gælder for De 
Europæiske Fællesskabers almindelige budget. 
5. Ved udgangen af hvert år tilsendes Finland til orientering en oversigt over bevillingerne til 
Fællesskabets delprogram. 
ISSN 0254-1459 
KOM (91) 403 endelig udg. 
DOKUMENTER 
DA 11 15 
Katalognummer : CB-CO-91-464-DA-C 
ISBN 92-77-76758-8 
Kontoret for De Europæiske Fællesskabers Officielle Publikationer 
L-2985 Luxembourg